钦定古今图书集成/理学汇编/学行典/第023卷 > 皇极经世心易发微四 > 《行人》
## 钦定古今图书集成/理学汇编/学行典/第023卷 > 皇极经世心易发微四 > 《行人》

凡占行人，以起意之时得何卦方，加年月日时，如前
法算之。重在十零上，十为身，零为足。身带贵禄入局，
行人在外得意；零带贵入局，行人在外，有贵人提携；
身带困耗，则有病；十零空缺，其人非病，则官灾口舌。
日时冲刑运世，行人将动，百克十，同侣见忌于我；十
克百，我见忌于伴侣，元缺不在彼处，会缺无好伴；世
缺行动有阻，决然不来。休囚未动，生旺带合，更有禄
马动者，决来马不可空耗，空耗决然不来。零上见巽
离，或见马便回，如空缺不得回。若见七十数，行人有
足疾，或外事牵连，迟疑不来。贵喜在零，与运生合，因
贵淹留。